
ΣΥΝΤΟΝΙΣΤΙΚΗ ΕΠΙΤΡΟΠΗ ΑΓΩΝΑ ΑΝΑΠΗΡΩΝ (Σ.Ε.Α.ΑΝ.)
ΕΝΙΑΙΟΣ ΣΥΛΛΟΓΟΣ ΓΟΝΕΝ & ΚΗΔΕΜΟΝΩΝ ΑΜΕΑ ΑΤΤΙΚΗΣ & ΝΗΣΩΝ
                                                     Χαλκοκονδύλη 37, 2ος όροφος πλ. Βάθη, τηλ.: 2105221411, seaanamea@gmail.com, www.eskamea.gr, www.goneisamea.gr, info@goneisamea.gr
ΔΕΛΤΙΟ ΤΥΠΟΥ
Γονείς και κηδεμόνες, εκπαιδευτικοί, εργαζόμενοι στην ειδική αγωγή, εκπρόσωποι συλλόγων και άλλων φορέων του κινήματος, ανάπηροι, χρονίως πάσχοντες. Με τον αγώνα μας δεν θ’ αφήσουμε η φετινή σχολική χρονιά να είναι η χειρότερη στην ειδική αγωγή.
Κυριακή 4 Οκτώβρη στις 6:30μμ, πανελλαδική σύσκεψη φορέων, γονιών, ΑμεΑ του αγωνιστικού αναπηρικού κινήματος, εκπαιδευτικών και εργαζομένων στην ειδική αγωγή. Η σύσκεψη θα είναι δια’ ζώσης και μέσω της πλατφόρμας του zoom:
  
Μερικά γενικής φύσης καθολικά θα λέγαμε,  γενικότερα της Ειδικής Αγωγής αλλά και για προβλήματα Ειδικών Σχολείων Σχολικού Έτους 2026-2027. 

  
Τραγικά τα προβλήματα στην Ειδική Αγωγή και φέτος με τις εγκληματικές ελλείψεις και τους κινδύνους που προκαλούν η υποχρηματοδότηση, η στήριξη της επιχειρηματικής δράσης, οι περικοπές για τις ανάγκες της πολεμικής οικονομίας. Δίνουμε στη δημοσιότητα ενδεικτικά κάποια προβλήματα, που αντιμετωπίζουν  στην εκπαίδευση τους τα παιδιά με αναπηρία και μαθησιακές δυσκολίες.
Στα ειδικά αλλά και στα γενικά σχολεία στις πολυδιαφημισμένες δομές της δήθεν ένταξης και συμπερίληψης.
Η πρωτοβουλία μας αυτή είναι στα πλαίσια της καλύτερης προετοιμασίας και ανάδειξης της σημασίας της Πανελλαδικής Σύσκεψης για την Ειδική Αγωγή που θα γίνει την Κυριακή 4 Οκτώβρη στις 6:30μμ, πανελλαδική σύσκεψη φορέων, γονιών, ΑΜΕΑ του αγωνιστικού αναπηρικού κινήματος, εκπαιδευτικών και εργαζομένων στην ειδική αγωγή. Η σύσκεψη θα είναι δια’ ζώσης στην αίθουσα του Συνδικάτου Οικοδόμων (Βερανζέρου 1 Πλ. Κάνιγγος 2ος όροφος). και μέσω της πλατφόρμας του zoom:
Join Zoom Meeting: https://us02web.zoom.us/j/83086192632?pwd=2i9hbac7RkmkwFmo7qo8ujrXrSwbFc.1
Meeting ID: 83086192632
Passcode: 173096
Σύσκεψη που γίνεται βεβαίως για την καλύτερη ενημέρωσή μας από όλους τους συμμετέχοντες για τα προβλήματα, αλλά πάνω από όλα για να καθορίσουμε τα επόμενα αγωνιστικά βήματα μας για μία πανστρατιά γονιών, εκπαιδευτικών, εργαζομένων και του αγωνιστικού αναπηρικού κινήματος, βεβαίως και των παιδιών της Ειδική Αγωγή. Δώσαμε όρκο στα παιδιά μας στην Πανελλαδική κινητοποίηση που έγινε στις 23 του Μάη του 2026 στην Αθήνα και σε μία σειρά πόλεις και με διάφορες παρεμβάσεις, ότι με τον αγώνα μας δε θα αφήσουμε η σχολική χρονιά του 2026-2027 να είναι χειρότερη από την προηγούμενη που ήταν η χειρότερη όλων των ετών.
Κάποια ενδεικτικά στοιχεία.
Αυτή τη στιγμή υπολογίζουμε ότι πρέπει να φτάνουν τα 1.000 παιδιά με αναπηρία που δεν έχουν ξεκινήσει ακόμα σχολείο. Ενώ υπάρχουν τεράστια προβλήματα στη μεταφορά των παιδιών, μεγάλες ελλείψεις σε προσωπικό, ανυπαρξία παράλληλης στήριξης, αλλά ακόμα και αδυναμία εύρεσης σχολείου για την εγγραφή των παιδιών, αφού τα περισσότερα είναι υπεράριθμα. Όμως πίσω από αυτούς τους αριθμούς κρύβονται παιδιά και οικογένειες που το βιώνουν όλο αυτό με δραματικό και επώδυνο τρόπο. Παιδιά που οδηγούνται σε κρίση, γονείς που αναγκάζονται να παραιτηθούν από την δουλειά τους ή και να απολύονται γιατί βέβαια δεν μπορούν να αφήνουν μόνο του το παιδί στο σπίτι με ότι αυτό συνεπάγεται.
Παράλληλη στήριξη και τμήματα ένταξης.
Οι συγχωνεύσεις τμημάτων, τα υπεράριθμα τμήματα και οι περικοπές δαπανών φτάνουν κοντά στο 60% πάνω από 22.000 παιδιά που έχουν γνωματεύσεις από τα ΚΕΔΑΣΥ, ειδικές επιστημονικές επιτροπές του Δημοσίου για παράλληλη στήριξη και τελικά δεν την είδαν και δεν τους προσφέρθηκε ποτέ.
Τμήματα ένταξης τα περισσότερα είναι στα χαρτιά όταν δεν υπολειτουργούν. Βεβαία και αυτά που λειτουργούν στις περισσότερες των περιπτώσεων συνυπάρχουν σ’ αυτά παιδιά με διαφορετικές εκπαιδευτικές ανάγκες 15 – 20 παιδιά, με 1 εκπαιδευτικό της ειδικής αγωγής.
Ιδιωτικοποιημένο σύστημα μεταφοράς. 
Με στοιχεία από τις περιφέρειες Αττικής και κεντρικής Μακεδονίας αυτή την στιγμή πάνω από 300 παιδιά με αναπηρία δεν έχουν μέσω μεταφοράς για να πάνε στο σχολείο τους, ενώ στην πράξη είναι πολύ περισσότερα γιατί και πολλά που εμφανίστηκε μεταφορά τις πρώτες ημέρες τελικά εξαφανίστηκε ή δεν ξεκίνησε ποτέ αφού πήραν μέρος στον διαγωνισμό κατακυρώθηκε το δρομολόγιο σ’ αυτούς αλλά δεν εμφανιστήκαν ποτέ.

Βλέπετε οι ανάγκες της τουριστικής περιόδου που επιμηκύνετε οπότε οι ιδιώτες μπλοκάρουν τα δρομολόγια για να αρχίσουν αργότερα. Και «άσε τα παιδιά να περιμένουν. Είναι και ανάπηρα.!!»

Η Αγία επιχειρηματικότητα τρομάρα τους.!!

Ενώ δεν είναι λίγες οι περιπτώσεις που οι ίδιοι ιδιώτες μεταφορείς αποκλείου παιδιά έμμεσα ή άμεσα από τα δρομολόγια ως μη συνεργάσιμα, ή ότι δεν βολεύει να τα πάρουν.

Την ίδια στιγμή πολλά παιδιά παραμένουν στα σπίτια τους γιατί δεν υπάρχει το ανάλογο προσωπικό υποστήριξης να τα παραλάβει στις περιπτώσεις αυτές αφορά παιδιά με βαριές αναπηρίες.

Έχουμε και το φαινόμενο το δρομολόγιο να είναι έτσι στημένο που πρακτικά λόγο των πολλών ωρών που θα πρέπει να είναι μέσα στο λεωφορείο το παιδί, αδυνατούν να ενταχθούν σ’ αυτά.
Επικίνδυνα και ακατάλληλα σχολικά κτήρια.
Τα περισσότερα ειδικά σχολεία είναι υπεράριθμα και σε ακατάλληλα και επικίνδυνα κτήρια.

Ενώ όχι μόνο δεν υπάρχει σχέδιο αντικατάστασης τους αλλά ούτε και λειτουργία αυτών που για χρόνια παραμένουν στα χαρτιά. Όπως το ΕΕΕΕΚ Αθηνών, αφήνοντας τον πρώτο δήμο της χώρας χωρίς κανένα ΕΕΕΕΚ, αλλά και πολλά άλλα στην Αττική και στην υπόλοιπη Ελλάδα υπολογίζονται πάνω από 20.

ΠΡΟΒΛΗΜΑΤΑ ΣΕ ΕΙΔΙΚΑ ΣΧΟΛΕΙΑ ΤΗΣ ΑΤΤΙΚΗΣ ΣΧΟΛΙΚΟΥ ΕΤΟΥΣ 2026-2027
Στο ΕΝΕΕΓΥ-Λ Αιγάλεω, προβλήματα με 1 δρομολόγια.
Στο ΕΕΕΕΚ Πολλαπλά Αναπήρων Αιγάλεω, έλλειψη σε Βοηθητικό προσωπικό από 27 που χρειάζονται έχουν εγκριθεί 17 και έχουν μόνο 4 Με 65 παιδιά σε αμαξίδιο με πολλαπλές αναπηρίες.
Ειδικό Δημοτικό-Νηπιαγωγείο Ιλίου, πρόβλημα με τον χώρο του Νηπιαγωγείου είναι πολύ περιορισμένος.
ΕΝΕΕΓΥ-Λ Ιλίου, πρόβλημα με τις μεταφορές και ακατάλληλο κτήριο. (σχολείο με 70 παιδιά που λειτουργεί σε 2 παλιές αποθήκες του εθνικού κέντρου αποκατάστασης (Ε.Κ.Α.) πρώην Ε.Ι.Α.Α. που υποτίθεται διαμορφώθηκαν σε ειδικό σχολείο.
Ειδικά σχολεία στην οδό της Οριζομύλων στο Αιγάλεω, σε κτήριο για 100 παιδιά με αναπηρία στεγάζονται 4 διαφορετικά σχολεία με σύνολο μαθητών που ξεπερνά τους 350 με παιδιά από 5 χρονών μέχρι 22. Ενώ όλα τα σχολεία έχουν έλλειψη σε εκπαιδευτικό, επιστημονικό και βοηθητικό προσωπικό, οι γονείς δεν μπορούν να καλύψουν ούτε την ιδιωτική παράλληλη στήριξη γιατί δεν έχουν να πληρώνουν. Παιδιά με βαριές αναπηρίες δεν πάνε σχολείο επειδή δεν υπάρχει ειδικό βοηθητικό προσωπικό για την στήριξη τους.
ΕΕΕΕΚ Νέου Ηρακλείου, έλλειψη σε επιστημονικό και βοηθητικό προσωπικό. Σχολείο που φτιάχτηκε για 90 μαθητές και εξυπηρετεί πάνω από 200. Λειτουργεί σε 2 επίπεδα και ο καθένας καταλαβαίνει τι κίνδυνοι υπάρχουν σε ένα έκτακτο γεγονός.
Ειδικό δημοτικό Περιστερίου, συστεγάζεται με τυπικό δημοτικό, είναι υπεράριθμο και λόγω συστέγασης έχει περιορισμένο χώρο.
Ειδικό δημοτικό Πεντέλης, ελλείψεις σε επιστημονικό και βοηθητικό προσωπικό.
ΕΕΕΕΚ ‘Άνοιξης’ Πειραιά, έλλειψη σε εκπαιδευτικό προσωπικό (11 εκπαιδευτικοί) κτήριο ακατάλληλο, μαθήματα σε υπόγειο.
Ειδικό σχολείο Καμινιών, Πειραιά πρόβλημα με την μεταφορά.
Ειδικό Γυμνάσιο-Λύκειο Κινητικών Ηλιούπολης, πρόβλημα με την μεταφορά με 2 δρομολόγια και έλλειψη σε βοηθητικό προσωπικό.
1ο Ειδικό Δημοτικό ΕΛΕΠΑΠ, πρόβλημα με την μεταφορά με 3 δρομολόγια.
ΕΕΕΕΚ Αγ. Δημητρίου, ελλείψεις 36 ατόμων από το προσωπικό, σε εκπαιδευτικό, ειδικό επιστημονικό και βοηθητικό προσωπικό. Χρόνια τώρα το σχολείο είναι γεμάτο και από δεκάδες παιδιά που οι γονείς τους πληρώνουν ιδιωτική παράλληλη επειδή δεν έχει το ανάλογο προσωπικό.
ΕΝΕΕΓΥ-Λ Αγ. Δημητρίου, ελλείψεις σε εκπαιδευτικό, ειδικό επιστημονικό και βοηθητικό προσωπικό (7) και πρόβλημα με την μεταφορά με 2 δρομολόγια. Εδώ να σημειώσουμε ότι αυτά τα 2 σχολεία στεγάζονται στο ίδιο κτήριο που είναι ανεπτυγμένο σε 4 επίπεδα με σύνολο μαθητών πάνω από 459 το υπερδιπλάσιο από το κανονικό, που σε μία έκτακτη κατάσταση ο εκρηκτικός συνδυασμός υπερπληθυσμός παιδιών με διάφορες αναπηρίες, 4 διαφορετικά επίπεδα, με την ανεπάρκεια προσωπικού που αποτελείται στη μεγάλη του πλειοψηφία από αναπληρωτές, εκθέτει σε τεράστιους κινδύνους παιδιά και εργαζόμενους. Για να μην αναφέρουμε άλλους σύνθετους παράγοντες που αντικειμενικά επηρεάζουν αρνητικά την παρουσία των παιδιών με τέτοιες αναπηρίες, νοητική υστέρηση αυτισμό σε 1 τέτοιο κτήριο.
Ειδικό δημοτικό Αγ. Δημητρίου, υπερδιπλάσιοι μαθητές με αναπηρίες σε ένα κτήριο ανεπτυγμένο σε 3 ορόφους.
Μιλάει από μόνο του.
Ειδικό Γυμνάσιο-Λύκειο Κωφών Αργυρούπολης, ελλείψεις σε εκπαιδευτικό, ειδικό επιστημονικό και βοηθητικό προσωπικό (40).
Ειδικό Δημοτικό Καλλιθέας, ελλείψεις σε εκπαιδευτικό, ειδικό επιστημονικό και βοηθητικό προσωπικό (6) επίσης δεν έχει και σχολική νοσηλεύτρια.
ΕΕΕΕΚ Καλλιθέας, στεγάζεται σε ένα άθλιο κοντέινερ. Ελλείψεις προσωπικού, ιδιαίτερα βοηθητικού. 
Ειδικό Δημοτικό Τυφλών στο ΚΕΑΤ, δεν υπάρχει Λογοθεραπευτής, αλλά και Εκπαιδευτής Καλλιτεχνικών. 
Το σχολείο απαξιώνεται χρόνια τώρα γιατί συνεκπαιδεύονται στις ίδιες τάξεις, παιδιά με πολλαπλές αναπηρίες, με παιδιά που έχουν μόνο προβλήματα όρασης. Με αποτέλεσμα να μην εκπαιδεύεται καμία κατηγορία, γιατί έχουν διαφορετικές εκπαιδευτικές ανάγκες. Ενώ υπάρχει πρόβλημα χώρων, το παλιό κτήριο (το γνωστό Αμπέτιο), παραμένει αναξιοποίητο από το 1999, λόγω περιορισμένων ζημιών από το σεισμό. Παιδιά παραμένουν σπίτι τους λόγω προβλήματος στη μεταφορά, ενώ παιδιά μεταφέρονται χωρίς συνοδό. 
Χαλκίδα: όλα τα ειδικά σχολεία πρωτοβάθμιας και δευτεροβάθμιας εκπαίδευσης σε ακατάλληλα και επικίνδυνα κτήρια. ΕΝΕΕΓΥΛ 20 λεπτά έξω από την πόλη πολύ κοντά στη βιομηχανική ζώνη, ΕΕΕΕΚ σε κοντεινερ.
Ηράκλειο Κρήτης, πριν 2 χρόνια το κτήριο του ΕΝΕΕΓΥΛ και του ΕΕΕΕΚ κρίθηκε επικίνδυνο και εγκαταλείφθηκε αλλά και σήμερα στεγάζονται σε ακατάλληλα κτήρια. Το κτήριο να λειτουργεί κοντά στο αεροδρόμιο με ότι αυτό συνεπάγεται για παιδιά με αυτισμό και νοητική υστέρηση. Ενώ έχει ιδρυθεί Ειδικό Δημοτικό άκρως απαραίτητο, παραμένει στα χαρτιά. Πριν λίγες ημέρες κινδύνεψε να πεθάνει παιδί με βαρύ αυτισμό κατά την διάρκεια της μεταφοράς του στο σχολείο λόγω ανυπαρξία ειδικού συνοδού. Ένα ακόμα δήγμα και όχι το μοναδικό διαχρονικά που επιβεβαιώνει το επικίνδυνο του ιδιωτικοποιημένου συστήματος μεταφοράς. 
Στο Ρέθυμνο, τα σχολεία όλα είναι σε ακατάλληλα κτήρια.
Θεσσαλονίκη, εκτός του προβλήματος ότι 120 μαθητές επίσημα δεν πάνε στο σχολείο ακόμα επειδή δεν έχει λυθεί το θέμα της μεταφοράς, τα ειδικά σχολεία είναι τα περισσότερα σε απαράδεκτά κτήρια, ενώ από τα 3 που έκλεισαν. Πριν 2 χρόνια λόγω ακραίας επικινδυνότητας σε ένα ανακαινισμένο κτήριο στον δήμο Θέρμης, άρχισε να λειτουργεί το ξανά το ΕΕΕΕΚ Πυλαίας. Ενώ οι μαθητές των άλλων σχολείων διασκορπίστηκαν σε όλη την πόλη.
Στην Λήμνο, οι γονείς προχώρησαν σε αποχή μαθητών και ζητούν άμεσες λύσεις για την υγιεινή

Γιατί απλά στο σχολείο εμφανιστήκαν ποντίκια. Βεβαίως όπως καταγγέλλουν το σχολείο έχει και πολλά άλλα προβλήματα που προσβάλει αυτούς και τα παιδιά τους.

ΑΧΑΪΑ: Στην πρωτοβάθμια στην Αχαΐα λείπουν 150 εκπαιδευτικοί παράλληλης στήριξης και 60 σε ειδικά σχολεία, ειδικοτήτων γυμναστές, μουσικοί, εικαστικά, ψυχολόγοι, κοινωνικοί λειτουργοί, λογοθεραπευτές 
Στην δευτεροβάθμια από 96 που ζητήθηκαν για την Ειδική αγωγή πήραν 58. Δηλαδή λείπουν 38. 

Σε ειδικό Νηπιαγωγείο και Δημοτικό με βαριές κινητικές και νοητικές αναπηρίες δεν έχουν μεταφορά 3 παιδιά. Επίσης έχουν απαρχαιωμένα αμαξίδια,  έχουν ζητήσει αντικατάσταση  από το τμήμα του υπουργείου  αλλά δεν έχουν πάρει απάντηση. 
Το ΕΝΕΕΓΥΛ και το ΕΕΕΕΚ είναι σε ακατάλληλα κτίρια. Το  ΕΝΕΕΓΥΛ χωρίζεται σε δύο σχολικά κτίρια μετά από παρέμβαση του Δήμου και του Συλλόγου Γονέων ( προσωρινή μέχρι να βρεθεί κτίριο ικανό που να μπορεί να στεγάζει το σύνολο του σχολείου με ασφάλεια). 

Το ΕΕΕΕΚ ένα από τα μεγαλύτερα, (116 παιδιά), είναι σε ισόγειο κτίριο που ανήκει  στο Ίδρυμα Κωφών . Δεν αρκεί, χρειάζεται μεγαλύτερο. 
Ειδικό Δημοτικό με διάφορες αναπηρίες εκτός κινητικών, που είναι φτιαγμένο για ειδικό έχει πισίνα που δεν είναι προσβάσιμη!!! ( 3 μέτρα βάθος και σκαλιά). Σε όλα τα ειδικά υπάρχουν ελλείψεις χώρων αφού αναγκάζονται οι λογοθεραπείες και η συνάντηση με ψυχολόγους να γίνονται σε πολύ μικρά δωμάτια 1 επί 1, η ακόμα και στον διάδρομο. Επίσης πολλές αίθουσες είναι μικρές και δεν αντιστοιχούν στις ανάγκες. 
Ειδικό Δημοτικό στην Κ. Αχαΐα είναι σε κοντέινερ. 
Στη Ζάκυνθο. Στο Δημοτικό της Ζακύνθου  υπάρχουν ελλείψεις σε 1 ΕΒΠ, 2 Λόγο, 2 Φυσιοθεραπεία, 1 Κοινωνικό Λειτουργό, 1 Ψυχολόγο, 1 Γυμναστή. Στο ΕΕΕΕΚ υπάρχει έλλειψη σε ψυχολόγο, φυσιοθεραπευτή που δεν έχουν καθόλου, και βοηθητικό προσωπικό. Από 3 που είχαν, φέτος είναι 1 που πηγαίνει για κάποιες ώρες! 4 ειδικότητες τις μοιράζονται με άλλο σχολείο (γυμναστή, εικαστικά, πληροφορική, μουσικό)
Ικαρία, σχολικά κτήρια, στην Ικάρια τα σχολικά κτήρια είναι αρκετά παλιά οπού παρατηρούνται φθορές, κακοτεχνίες, ελλείψεις σε προστατευτικά κάγκελα, υγρασίες και ρωγμές από την έλλειψη συντήρησης. Διαχρονικά στην Ειδική Αγωγή υπάρχουν ελλείψεις κατάλληλων αιθουσών και προσβάσεων για σχολεία ειδικής αγωγής  τόσο στη πρωτοβάθμια, όσο και στη Δευτεροβάθμια π.χ. στα Ειδικά της πρωτοβάθμιας (Νήπιο, Δημοτικό) υπάρχουν σοβαρές κτηριακές ανάγκες που πραγματικά θέτουν σε κίνδυνο μαθητές και εκπαιδευτικούς το κτήριο είναι του 1930. Στη Δευτεροβάθμια ειδική αγωγή το κτήριο είναι φτιαγμένο γύρω στο 1990, είναι σύγχρονο σχετικά όμως παρατηρούνται μετρά προστασίας όπως κάγκελα στα παράθυρα για την ασφάλεια των μαθητών, ράμπα για την πιο εύκολη πρόσβαση, καθώς και μπάρες υποστήριξης μέσα στις τάξεις και τους διάδρομους. 

Κεφαλονιά:

Το 1ο Ειδικό Δημοτικό και Νηπιαγωγείο συστεγάζονται σε κτίριο του ΚΕΚΥΚΑΜΕΑ. Το Δημοτικό είναι στον 1ο όροφο με σύρματα στο μπαλκόνι, δεν είναι κατάλληλος ο χώρος, 

Το ΕΕΕΚ στεγάζεται σε ακατάλληλο κτίριο εκτός πόλης.
Το ΕΝΕΕΓΥΛ στεγάζεται στο ισόγειο του 1ου Γυμνασίου σε αίθουσες που στα σχέδια φαίνονται ως υπαίθριοι χώροι ή αποθήκες. Κανένα κτίριο δεν καλύπτει τις ανάγκες

Προσεισμικοί Έλεγχοι: Μεγάλες εκκρεμότητες στους πρωτοβάθμιους και δευτεροβάθμιους προσεισμικούς ελέγχους των σχολικών συγκροτημάτων σε όλη την χώρα. Τα  σχολεία που παραμένουν επί χρόνια χωρίς ουσιαστική συντήρηση με αποτέλεσμα τα προβλήματα να πολλαπλασιάζονται.  
Αθήνα 28/09/2026

Το ΔΣ του Ενιαίου Συλλόγου Γονέων ΑΜΕΑ και η Πανελλαδική Γραμματεία της Σ.Ε.Α.ΑΝ.
